**ELEKTRIENERGIA BILANSILEPING nr [….]**

….. 2022, Tallinn

# Elering AS (edaspidi: süsteemihaldur), registrikood 11022625, asukoht Kadaka tee 42, 12915 Tallinn, mida esindab seaduse ja põhikirja alusel juhatuse esimees Taavi Veskimägi

ning

**…..** (edaspidi: **bilansihaldur**), registrikood ….., asukoht ….., keda esindab …...

Edaspidi kumbki eraldi nimetatud ka kui **pool** ning mõlemad koos ka kui **pooled**.

# Lepingu ese

## Lepingu sõlmimisega on pooled kokku leppinud, et süsteemihaldur müüb lepingu alusel bilansihaldurile või ostab temalt avatud tarnena igal kauplemisperioodil bilansi tagamiseks vajaliku koguse bilansienergiat.

## Lepinguga ei ole lubatud etteprognoositav süstemaatiline elektrienergia ost või müük.

## **Poolte õigused ja kohustused**

## Punktis 1.1 sätestatud teenuse osutamise täpsemad tingimused ning süsteemihalduri ja bilansihalduri õigused ja kohustused on määratletud punktis 4 sätestatud lepingu lahutamatute lisadega ning Elering AS “Elektrienergia bilansilepingu tüüptingimustega” (edaspidi: **tüüptingimused**), mida kohaldatakse käesolevale lepingule ning millised on kättesaadavad süsteemihalduri veebilehel www.elering.ee.

## Lepingule kohaldatakse sündmuse või toimingu tegemise ajal kehtivaid tüüptingimusi.

# Lepingu kehtivus

## Leping on sõlmitud neljal (4) lehel kahes (2) võrdset jõudu omavas eksemplaris, millest ühe saab süsteemihaldur ja teise bilansihaldur.

## Leping loetakse sõlmituks poolte poolt allakirjutamise hetkest. Leping jõustub tüüptingimustes sätestatud tähtajal ja korras. Leping on sõlmitud määramata tähtajaks.

## Bilansihaldur on kohustatud esitama süsteemihaldurile hiljemalt lepingu jõustumise päevaks püsigarantiina viimase poolt aktsepteeritava panga garantii summas 31 955 eurot, mis peab kehtima kogu lepingu kehtivuse aja ja vähemalt neli kuud pärast lepingu lõppemist. Alternatiivina võib kasutada ka deposiiti süsteemihalduri kontol eelpooltoodud summa ja kehtivusaja tingimustel. Kui püsigaranti kehtib tulevikku suunatuna vähem kui neli kuud, on süsteemihalduril õigus leping ühepoolselt lõpetada.

## Lepingule allakirjutamisega kinnitab bilansihaldur, et talle on antud piisav võimalus lepingu sisuga, sealhulgas lepingu lisadega tutvumiseks ning ta on nendega tutvunud ja nende sisust aru saanud.

# Lepingu lisad

* 1. Lepingu sõlmimisel on lepingu lahutamatuteks osadeks alljärgnevad lisad:

Lisa 1: Bilansihalduri bilansipiirkond;

Lisa 2: Andmevahetuse vormid;

# Poolte kontaktandmed ja – isikud:

## Lepingust tulenevate küsimuste lahendamiseks ja teatamiskohustuste täitmiseks on pool kohustatud hiljemalt kolme (3) tööpäeva jooksul lepingu sõlmimisest edastama teisele poolele kirjalikult omapoolsed kontaktisikud ja -andmed (telefoni- ja faksinumber, elektronposti aadress jne).

## Pool peab viivitamatult kirjalikult teatama teisele poolele muudatustest lepingu punkti 5.1 kohaselt teatatud kontaktisikutes või -andmetes.

# Poolte allkirjad:

**Süsteemihaldur Bilansihaldur**

|  |  |
| --- | --- |
| /allkirjastatud digitaalselt/ | /allkirjastatud digitaalselt/ |
| Taavi Veskimägi | ….. |

# Lisa 1 Bilansihalduri bilansipiirkond

1. Bilansihalduri bilansipiirkond on määratud bilansihalduri bilansipiirkonnas olevate turuosaliste piirimõõtepunktidega. Kui bilansipiirkonnas oleva turuosalisega on omakorda liitunud teiste bilansihaldurite bilansipiirkonnas olevad turuosalised, siis nende mõõtepunktid on bilansihalduri bilansipiirkonnast lahutatud.
2. Bilansihalduri bilansipiirkonna summaarne määratud tarne arvutatakse igaks kauplemisperioodiks bilansipiirkonnast väljuvate ja sisenevate elektrienergia määratud tarnete summana, kusjuures bilansipiirkonnast väljuv elektrienergia kogus arvestatakse “+” märgiga ja sisenev elektrienergia kogus arvestatakse “-“ märgiga.
3. Bilansipiirkonnas toodetud elektrienergia kogus arvestatakse “+” märgiga (võrguettevõtja mõõteandmetes „Pin“) ja tarbitud elektrienergia kogus arvestatakse “-“ (võrguettevõtja mõõteandmetes „Pout“) märgiga.
4. Bilansipiirkonna muudatuse esitamise eelduseks on, et bilansihaldur on esitanud bilansipiirkonna muudatusest teate õigusaktides ja tüüptingimustes sätestatud korras.
5. Bilansipiirkonna andmed hallatakse andmevahetusplatvormis.

# Poolte allkirjad:

**Süsteemihaldur Bilansihaldur**

|  |  |
| --- | --- |
| /allkirjastatud digitaalselt/ | /allkirjastatud digitaalselt/ |
| Taavi Veskimägi | ….. |

# Lisa 2 Andmevahetuse vormid

1. Andmevahetus
   1. Andmevahetuses kasutatakse turuosaliste EIC koode, mille register asub Eleringi veebilehel <http://elering.ee/eic-koodid/>.
      1. Süsteemihalduri EIC kood on: 10X1001A1001A39W.
      2. Bilansihalduri EIC kood on: …...
   2. Süsteemihaldur kasutab bilansihaldusega seotud andmevahetuseks Entso XML sõnumite standardil formaate bilansi plaanidele, reguleerimispakkumistele ja mõõteandmetele.
2. Bilansihaldur korraldab süsteemihaldurile bilansiplaanide esitamise järgmiselt:
   1. Bilansiplaanide esitamise näidisvormid ja formaadi kirjeldus on avaldatud Eleringi veebilehel: <http://elering.ee/bilansileping>
   2. Bilansiplaanid esitatakse elektroonselt e-postile [bms@estbms.eu](mailto:bms@estbms.eu)
3. Süsteemihaldur korraldab bilansihaldurile bilansiaruannete esitamise järgmistel alustel:
   1. Süsteemihaldur esitab bilansihaldurile bilansiaruande järgmise vormiga:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Kauplemis- periood | Määratud tarned | Reguleerimis- tarned | Mõõdetud tarned | Bilansi- energia kogus | Bilansienergia kogus | | Bilansienergia hind | | Bilansienergia maksumus | |
| Müük | Ost | Müük | Ost | Müük | Ost |
|  | (MWh) | | | | | | (EUR/MWh) | | EUR | |
|  |  |  |  |  |  |  |  |  |  |  |
| Kokku: |  |  |  |  |  |  |  |  |  |  |

# Poolte allkirjad:

**Süsteemihaldur Bilansihaldur**

|  |  |
| --- | --- |
| /allkirjastatud digitaalselt/ | /allkirjastatud digitaalselt/ |
| Taavi Veskimägi | ….. |